Арадио
Дгьебуаӡе еиҭеиҳәеит ашьапылампыл азы Аԥсны Ахраҿазы афиналтә хәмарра шымҩаԥысыз
Ашьапылампыл азы Аԥсны Ахраҿазы афиналтә хәмарра мҩаԥысит Аҟәа, астадион Динамо аҟны. Аиааира агеит Гагратәи ашьапылампылтә клуб "Гагра". Афиналтә хәмарра алҵшәақәа ртәы арадио Sputnik иазеиҭеиҳәеит аиааира згаз ашьапылампыласҩы Гьаргь Дгьебуаӡе.
"Ҳара аиааира ҳақәгәыӷәуан. Ари Ахраҿа акомандазы абыжьбатәи ауп. Аҽазыҟаҵарақәа даара игәцаракны имҩаԥаагон. Аҟәеи Гагреи ҳахәмаррақәа есымша даара иџьбароуп, актәи аминуҭқәа инадыркны аҵыхәтәанынӡа аицлабрақәа аибырххара ду рымоуп. Афиналтә хәмарра даара иуадаҩын, ахәаԥшцәа ргәы иаахәеит ҳәа сгәы иаанагоит. Ахәмарразы иазырхианы иҳамаз аплан ҳаԥсахит, избанзар ҳзеиндаҭлоз рхы бзианы иаадырԥшуан. Азыҟаҵаҩ иҳаҩҳәоз ҳзыҟамҵаӡеит, актәи ампылгьы ҳамба иҭашәеит. Анаҩс ауп ҳхи ҳшьапқәеи аус анаҳару", - еиҭаҳәеит Дгьебуаӡе.